fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Ratsukolle monen opin paikka | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Niina Myyrän ja Tirpaus-tamman vakaata menoa ylikulkusillalla.
Anita Oksman iloitsi Jojo-oriin hienosta työskentelystä Moniottelun ratsuosuudella.
Tanner tömisee, kun Juholan Jojo käy lämpöisenä. 15-vuotiaan oriin aisteille on tarjolla paljon uutta ja ihmeellistä, kun se odottaa lähtövuoroaan maastotaitokisaan. Tammojenkin läsnäolo Makkaranmäen Tallilla kiihdyttää viriilin herran mieltä.
Omistaja Anita Oksman puhuttelee rauhoittelevasti kasvatilleen. Välillä hän pyörähtää hevosensa kanssa lenkille, jotta suurimmat höyryt purkautuisivat. Parivaljakko on lähtenyt kisareissulle tositarkoituksella, vaikka Anita sanoo, ettei ole kilpailijaluonne.
”Tämä on ehdottomasti opetustilanne. Tarkoitus on totuttaa hevosta uusiin tilanteisiin ja saada se rennommaksi”, Anita selvittää.
Jojo on kotitilallaan Säyneisissä itse rauhallisuus. Anita voi valjastaa sen vapaana ja hän voi taluttaa sitä kontrolloidusti pitkän narun perässä. Mutta ori on käynyt kotitilansa ulkopuolella maksimissaan kymmenkunta kertaa ja se näkyy nyt levottomuutena. Anita toivoo, että totuttelu kisapäivän käänteisiin toisi sekä Jojolle että hänelle itselleen rentoutta ja varmuutta.
Lokakuussa Kiuruvedellä on kantakirjaustilaisuus, ja Jojo on tarkoitus saada kantakirjattua työhevosen jalostussuunnalle. Silloin Anita toivoo ensimmäisen kasvattinsa osaavan käyttäytyä tilaisuuden mukaisesti.
Hämeenlinnalainen Pinja Lehtomurto, 13, osallistui kisaan 16-vuotiaan Tirpaus-tamman kanssa. Pinjan kisatavoitteet olivat maltilliset.
”Hevonen jos ottaisi rennosti eikä panikoisi kesken radan.”
Kisassa tamma suoritti rauhallisesti eli niin kuin oli toivottukin. Eskari-ikäisenä ratsastusharrastuksen aloittanut Pinja kisasi ensimmäistä kertaa maastotaidoissa ja kokemus oli pelkästään positiivinen.
”Hevonen sai kokemusta ja se sai purkaa energiaansa ennen kotimatkaa. Tunnen nyt paremmin tuon hevosen”, nuori ratsastaja luettelee tuntojaan ennen vuodenvaihdetta ostetusta tammasta.
Pinjan äiti Niina Myyrä osallistui Tirpauksen kanssa moniotteluun ja piti ”älyttömästi” kisakokemuksesta. Niina kiitteli, että Makkaramäen Tallilla järjestetyssä kisailmeessä oli elämisen maku eli radan varrella ei ollut teennäisiä tehtäviä.
Maastotaitojen harjoittelu antaa eväitä irrottautua tutun turvallisesta pihapiiristä.
”Se tekee hyvää hevosen hyvinvoinnille, kun maisemat vaihtuvat”, Niina muistuttaa.
Kuopiolaisen Seija Nyyssösen, 25, ensikokemukset maastotaitokisoista olivat myönteiset: ”Hauskaa, mukavaa, erilaista.”
Hän koki, että ratsastamiseen piti keskittyä eri tavalla, kun tukena ei ollut kentän aitoja. Hän uskoo, että maastotaitokisat ovat hyvää harjoitusta yllättävien tilanteiden kohtaamiseen maastossa. Vastaanhan voi tulla vaikka turisteja sateenvarjojen kanssa.
Seijan osallistumiseen vaikutti vahvasti se, että kisan järjesti tuttu harrastetalli.  Hän ilmoittautui kisaan, vaikkei tiennyt tarkalleen, mitä kisa pitää sisällään.
”Rupesin etsimään netistä ja siellä törmäsin lajista kertoviin blogiteksteihin ja kuviin. Niistä sain ymmärrystä, mistä on kyse”, Seija kertoo.
Kiia Hallikainen ratsasti 27-vuotiaalla Vihelski-oriilla. Matkaa turvaamassa Seija Nyyssönen.
Makkaramäen tilan emäntä Minna Mustonen ja isäntä Kari Mustonen olivat viritelleet radan todelliseen maalaismaisemaan.
”Koirat haukkuu, kukko kiekuu ja läheltä kuuluu traktorin ääniä”, Minna kuvaa olosuhteita.
Maastotaidon kisaradan rakentamisessa pyritään käyttämään olemassa olevia elementtejä, jotta kustannukset eivät kohoaisi. Kari oli kuitenkin kaivanut koneella käytävän ja sen päälle nikkaroinut tukevan ylikulkusillan.
”Kyllä sille käyttöä myöhemminkin löytyy.”
Tallin ensimmäisten maastotaitokilpailujen järjestäminen on ollut iso ponnistus viljelystilan ulkopuolella töissä käyvälle pariskunnalle.
”Tykkään järjestää mutta hirmuinen homma”, Minna myöntää.
Minnan mukaan haasteellista oli saada toimihenkilöitä mukaan tehtävärastien tuomareiksi.
”Arkaillaan lähteä mukaan, kun ei tunneta lajia”, hän selittää problematiikkaa.
Kisaviikonloppu Kaavilla alkoi lauantaina järjestetyllä maastotaitokurssilla. Varsinainen kisapäivä oli sunnuntaina 30.7. Makkaramäen Tallilla. Ohjaajana ja tuomarina toimi Elise Toppinen.
Teksti ja kuvat: Jukka Timonen
Suomenhevosten Valtakunnallinen työmestaruuskilpailu Harjussa 18.5
Vilpotar palasi hallitsijaksi suomenhevosten työmestaruuskilpailussa
Liikuta monipuolisesti ja hevonen kiittää
← Maastotaidoista onnistumisen elämyksiä
Läpileikkaus suomenhevosen historiasta juhlanäyttelyssä →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Pidä blogia WordPress.comissa. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: